Csökkent a politikusokba vetett bizalom
Az elmúlt hat évben nõtt az emberek bizalma a bíróságok és csökkent a politikai szereplõk iránt a TÁRKI friss felmérése szerint. 2000 óta a politikai pártokban a megkérdezettek mindössze 1-3, a kormányban 10 százaléka bízik teljes mértékben.
A kutatóintézet a mintába került személyeknek 2000-ben, 2004-ben és 2006-ban is feltette a kérdést, hogy mennyire bíznak vagy nem bíznak meg a bíróságokban, a kormányban, a köztársasági elnökben, illetve a politikai pártokban. 

Az adatokból kiderül, hogy a felnõtt magyar lakosság körében a felsorolt intézményekkel szembeni bizalom mértéke nagyon alacsony: az elmúlt hat évben a megkérdezettek kevesebb, mint negyedének a bizalma volt teljes mértékû. A bíróságokban teljes mértékben megbízók aránya 2000-tõl 2006-ig növekedett, míg hat évvel ezelõtt minden tizedik, addig 2006 decemberében minden ötödik válaszadó volt feltétel nélkül bizalommal ezen intézmény iránt.

A köztársasági elnökkel szemben már nem ennyire egyértelmû a helyzet: a vizsgált három idõpont közül tavaly decemberben volt a legalacsonyabb azok aránya, akik teljes mértékben megbíznak benne. 2000-ben 24, 2004-ben 25 százalék feletti, míg 2006-ban 23 százalék körüli értéket mértek.

A politikai pártok pozitív megítélése a legalacsonyabb mértékû a lakosság körében, hiszen a pártokban teljes mértékben megbízók aránya 2000-ben és 2004-ben is csak egy, míg 2006-ban három százalék. Ez a növekedés azonban a statisztikai hibahatáron belül van - jegyzik meg a kutatók.

Az adatok azt mutatják, hogy a három vizsgált idõpontban, Magyarország kormányában a lakosság kevesebb, mint egytizede bízik meg teljes mértékben. Ugyanezeket a trendeket mutatja az elmúlt hat évben azok aránya, akik a négy intézménnyel szemben negatív attitûddel rendelkeznek.

A bíróságokban egyáltalán nem bízók aránya 2000-tõl 2006-ig valamelyest csökkent, míg 2000-ben a lakosság 12 százaléka, addig 2004-ben és 2006-ban 9 százalékuk tartozott ebbe a kategóriába.

A köztársasági elnökkel szemben az elmúlt három vizsgált idõpontban nõtt a bizalmatlanok tábora: 2000-hez képest két százalékról 12 százalékra nõtt azok aránya, akik egyáltalán nem bíznak meg benne.

A politikai pártok esetében is nõtt a bizalmatlanság: míg 2000-ben és 2004-ben minden ötödik ember, addig 2006-ban minden harmadik ember nyilatkozta azt, hogy egyáltalán nem bízik meg a pártokban.

A legnagyobb mértékû bizalmatlanság a kormánnyal szemben tapasztalható, míg hat évvel ezelõtt minden negyedik, addig tavaly decemberben minden harmadik lakos mondta: egyáltalán nem bízik meg a kormányban.
bíróság ügyészség TÁRKI bizalom Fidesz